Publication: Magyar Közlöny
Issue: MK-2011-141 (Year: 2011, Number: 141)
Era: contemporary
Section: vonatkozó előírásokról szóló 170/1997. (X. 6.) Korm. rendelet
Paragraph Index: 98

4. Az adatszolgáltatás tartalmi követelményei Az érvényes számviteli jogszabályok szerint az adatszolgáltatónak saját magának kell az adatgyűjtését, analitikáját, nyilvántartását megszervezni és gondoskodni arról, hogy minden egyes táblába csak bizonylattal alátámasztott, és az adatszolgáltató nyilvántartásaiban rögzített gazdasági eseményekről kerüljön be adat. A felügyeleti jelentésben szereplő állományoknak (a napi vonatkozási idejű jelentések kivételével) meg kell egyezniük a hó végére lezárt mérlegtételek állományaival. Az éves jelentés sorait a könyvvizsgáló által ellenőrzött (auditált) mérlegadatok és mérlegen kívüli nyilvántartások alapján kell a Felügyelet részére megküldeni. Az egyes (eszköz- és forrás-, illetve eredménykimutatási) tételek részletezése az Szmt., valamint az Mpkr. szerinti előírásoknak megfelelően történik. A forgalmi típusú adatoknál a forintra átszámítás az ügylet napján érvényes árfolyammal történik az intézmény számviteli politikájában lefektetetteknek megfelelően. Az értékpapírok állományára vonatkozó jelentésekben az érvénytelen, valamint a lejárt értékpapírokat nem kell szerepeltetni. II. Rész AZ ADATSZOLGÁLTATÁSRA VONATKOZÓ RÉSZLETES SZABÁLYOK A/ Napi gyakoriságú táblák 70MP ELSZÁMOLÓ EGYSÉGEK ÁRFOLYAMA A tábla célja Az Mpt. 70. § (10) bekezdésben foglaltak teljesítése. B/ Negyedéves gyakoriságú táblák NEGYEDÉVES SZÖVEGES ÉRTÉKELÉS A jelentés célja A jelentés lehetőséget biztosít az adatszolgáltató számára az általa fontosnak tartott információk közlésére, illetve az olyan lényeges változások rövid bemutatására, amelyek a pénzügyi adatokat tartalmazó jelentésekből nem állapíthatóak meg. A jelentés kitöltése A folyamatok elemzésénél az év elejétől bekövetkezett változásokra, azok okaira kell koncentrálni, kiemelve az adott negyedévben tapasztalt sajátosságokat. A szöveges értékelésben tételesen ki kell térni a következőkre:

Source: https://magyarkozlony.hu/hivatalos-lapok/77958caae7a6ba6248429065d3637d5dc3eb31ed/dokumentumok/ebf03a328e6743fc34a029f7ca7f481c8f7b835b/letoltes